Josh Groban binnekort in SA te sienJosh Groban. Foto: Verskaf Die multi-platinum-sanger, Josh Groban, is binnekort in Johannesburg, Kaapstad en Durban te sien vir verskeie optredes vir verdere bemarking van sy album, Stages. Die sanger het al meer as 25 miljoen albums verkoop sedert hy bekendheid in 2001 verwerf het met sy album Josh Groban. Hy het in 2011 in Suid-Afrika getoer en opgetree by vyf vol bespreekte konserte. Groban is benoem vir meer as 12 toekennings, waaronder die American Music-, World Music-, Juno- en Grammy-toekennings asook ŉ Oscar. Hy het ook al opgetree saam met ander wêreldbekende kunstenaars soos Barbra Streisand, Andrea Bocelli en Celine Dion. Hy is ook een van Suid-Afrika se mees suksesvolle internasionale verkopers oor die afgelope tien jaar met meer as 750 000 van sy albums wat verkoop is. Sy album, Stages, was vir drie weke nommer een op die Suid-Afrikaanse radiostasies. Liedjies soos dié van Les Misérables, Sunday in the Park with George, Sweeney Todd, Phantom of the Opera en The Wizard of Oz verskyn op die album. Hier is die datums vir sy optredes: Johannesburg Vrydag 8 April Ticketpro Dome Koste: R565 – R1 190 Durban Sondag 10 April ICC Durban Arena Koste: R450 – R905 Kaapstad Dinsdag 12 April en Woensdag 13 April Grand Arena, GrandWest Koste: R565 – R1 130 Alle kaartjies beskikbaar by Big Concerts en Computicket.